Jučer je u Sračincu podignut jedinstveni spomenik - reljef kojim se evocira sjećanje na katastrofalni požar 25. travnja 1776. kojega je izazvao mladi Srakar Jakov Vrček i koji je potpuno izmijenio povijest ovoga kraja.

Djelo je to kipara Slaveka Bunića, koji ga je darovao Sračincu. Prikazuje glavne "sudionike" katastrofe - Vrčeka, svinju i škaf, čije je "udruženo djelovanje" Varaždin pretvorilo u prah i pepeo. Načelnik Božidar Novoselec u prisutnosti brojnih uglednika i mještana tom je prigodom napomenuo kako se ne radi o spomeniku Vrčeku.

- Pričamo sa srećom da nismo Zagreb, da živimo u prekrasnom krajoliku - Sračinec, Petrijanec, Cestica, Vinica i druga - a ni Varaždin nije slučajno nazvan malim Bečom. Ovaj prikaz pokazuje jedan znameniti događaj koji je odredio razvoj svih tih mjesta. - istaknuo je u svom govoru Novoselec.